recursal/SuperWikiNEXT-32B huggingface dataset:
**Basilio Calvar Solla**, coñecido como **Roxo de Domaio**, nado en Verdeal (Domaio, Moaña) o 2 de maio de 1911 e finado en Bordeos o 24 de setembro de 2002, foi un guerrilleiro antifranquista galego.

Traxectoria
-----------

Foi detido con Benito Bermúdez Palmás en marzo de 1930 acusados de agresión, e foi novamente detido co seu sobriño Manuel Calvar González en abril de 1932 acusados de furto. Membro da Solidaridad Marinera da CNT. Foi detido en xullo de 1936 con Manuel González Pequeño e Enrique Calvar Calvar, acusados de efectuar disparos contra a casa do médico de Moaña Julio Rodríguez Franco. Participou nos combates para opoñerse ao golpe de Estado do 18 de xullo de 1936. Tras estar fuxido, foi detido e xulgado en Pontevedra por auxilio á rebelión. Condenado a 12 anos e 1 día de prisión, foi posto en liberdade vixiada no verán de 1941. Abríronlle expediente de responsabilidades políticas en setembro de 1941. Os seus irmáns tamén foron vítimas da represión: Clemente foi paseado; José rapado, purgado e detido varios meses; e Manuel detido sen procesamento e finalmente enviado a un batallón de traballadores. Sobreviviu dedicándose á venda de patacas. Pola presión implacable das autoridades, botouse ao monte. Formou parte do grupo de Benigno Andrade García "Foucellas" que actuaba no sur da provincia da Coruña. En novembro de 1946 uniuse ao destacamento Paco Barreiro da V Agrupación do Exército Guerrilleiro de Galicia. Despois da morte dos líderes Manuel Simón Campos e Avelino Otero Montes, o 21 de maio de 1947, os guerrilleiros sobreviventes dispersáronse. Foi reclamado mediante requisitoria polo Xulgado Militar de Vigo en agosto de 1947 como encartado na causa 271/47, xunto con Víctor García García, Miguel Nicolás Esperante, Manuel Álvarez Díaz, Claudio Rodríguez Vázquez, Estanislao Cantero Izquierdo e Eugenio Rueda Perosanz. Logrou marchar a Francia, onde morreu o 2 de maio de 2002.

Notas
-----

1. ↑  *El Pueblo Gallego*, 2-4-1930, p. 8.
2. ↑  *El Pueblo Gallego*, 21-4-1932, p. 9.
3. ↑  *La Voz de Galicia*, 5-7-1936, p. 10.
4. ↑  *El Compostelano*, 19-9-1941, p. 2.
5. ↑  *El Pueblo Gallego*, 9-8-1947, p. 2.
6. ↑  "France, Indice de décès de la sécurité sociale de l'Insee, 1970-2019"

Véxase tamén
------------

### Bibliografía

* Abad Gallego, Xoán Carlos (2005). Instituto de Estudios Vigueses, ed. *Héroes o forajidos. "Fuxidos" y guerrilleiros antifranquistas en la comarca de Vigo*. Vigo. ISBN 84-89599-33-5.
* Redondo Abal, Francisco Xavier (2006). *Botarse ao monte. Censo de guerrilleiros antifranquistas na Galiza (1939-1965)*. Sada: Do Castro. p. 44. ISBN 84-8485-231-8.

### Ligazóns externas

* Basilio Calvar Solla na páxina web *Nomes e Voces*.
* Ficha en Los de la Sierra *(en francés)*
**Jesús Mora Nieto**, nado en Sevilla o 24 de xaneiro e 1978, é un exfutbolista español, máis coñecido coma **Jesuli**. Xogaba de centrocampista.

Traxectoria
-----------

Xogador talentoso pero moi inestábel, o que o levou a non chegar a explotar todo o seu potencial, formouse nas categorías inferiores do Sevilla FC, debutando no primeiro equipo en Primeira División na tempada 1996–97.

No verán do ano 2000 foi traspasado ao Celta de Vigo, onde disputou a Copa da UEFA tódolos anos que milita en Vigo agás o último, no que o equipo xogou a Liga de Campións, porén esa última tempada consumouse o descenso a Segunda División e Jesuli deixa o equipo.

No ano 2004 ficha outra vez polo Sevilla FC, mais nesta segunda etapa non tería moito éxito e foi cedido a equipos de Primeira e Segunda División, coma a Real Sociedad ou o CD Tenerife.

Retirouse no ano 2008, na actualidade xoga no equipo de Fútbol Indoor do Sevilla FC.

Unha vez retirado do fútbol en activo viuse involucrado nunha polémica a raíz dun suposto caso de corrupción no encontro que decidiu o ascenso do CD Tenerife en detrimento da Real Sociedad na tempada 2007–08, cando Jesuli era xogador no club tinerfeño. Tanto dende o club tinerfeño coma Lorenzo Sanz, expresidente do Real Madrid que se viu involucrado na polémica sempre negaron as acusacións.

Palmarés
--------

Celta de Vigo
* Copa Intertoto da UEFA: 2000

Sevilla
* Copa da UEFA: 2005–06
* Copa do Rei: 2006–07

| * v
* c
* e
Celta de Vigo – 2000-01 (final da Copa do Rei) |
| --- |
| Cavallero  ·  Velasco  ·  Cáceres  ·  Berizzo  ·  Juanfran  ·  Jayo  ·  Giovanella  ·  Karpin  ·  Mostovoi  ·  Gustavo López  ·  Catanha  ·  Edú  ·  McCarthy |
| Đorović  ·  Pinto  ·  Vágner  ·  Jesuli  ·  Yago Yao  ·  Doriva  ·  Coira  ·  Tomás  ·  Couñago  ·  Manolo Sánchez  ·  Noguerol  ·  Sergio  ·  Berges |
| Adestrador: Víctor Fernández |

|  |  |
| --- | --- |
| Control de autoridades | 
* Wd: Q4710784
* BDFutbol: 1247
* FIFA: 178447
* FootballDatabase: 1686
* Soccerway: 4692
* Transfermarkt: 7560

 |
Coordenadas: 42°55′00″N 9°11′00″O﻿ / ﻿42.916666666667, -9.1833333333333

O **faro do cabo Cee**, tamén coñecido como **faro de Cabo C** ou **faro do cabo de Corcubión**, é un faro galego situado no cabo de Cee, no concello de Corcubión, na provincia da Coruña. Comezou a funcionar por vez primeira o 31 de xullo de 1860.

Características
---------------

O faro está constituído por unha construción de planta cadrada de 100 m² con tellado a catro augas. Sobre o muro sur da casa álzase unha torre, de sección octogonal e case seis metros de altura, rematada por un balcón que alberga a lanterna que fai de faro.

Luciu por primeira vez no ano 1860, cun plano focal a sete metros do chan e a vinte e cinco sobre o mar, cunha lámpada de aceite a émbolo. Vinte anos despois foi engadida unha lámpada para petróleo con mecha que en 1934 se substituíu por unha instalación automática. Esta nova instalación está composta por unha chama con destellador AGA, válvula solar e queimador.

A súa luz non só sinala a terra, senón os perigos que supoñen as illas Lobeiras e as do Carrumeiro Grande ou Vello e o Carrumeiro Chico, Pequeno ou Novo.

Notas
-----

1. 1 2  "Faro do Cabo Cee". Concello de Corcubión. Arquivado dende o orixinal o 02 de xaneiro de 2017. Consultado o 22 de decembro de 2016.
2. 1 2 3  "Do faro de Fisterra ao miradoiro do Ézaro... da fin do mundo ao Olimpo céltico". *Turismo de Galicia*. Consultado o 1 de setembro de 2019.
3. ↑  Pazos 2003, p. 163.

Véxase tamén
------------

### Bibliografía

* Pazos, Lino (2003). *Faros de Galicia*. Guías Galaxia. Editorial Galaxia. ISBN 84-8288-636-3.
* Sánchez García, Jesús Ángel (2004). *Faros de Galicia* (en castelán). Fundación Caixa Galicia. ISBN 84-95491-38-9.

### Outros artigos

* Lista de faros de Galicia

### Ligazóns externas

* Autoridade Portuaria da Coruña Arquivado 21 de decembro de 2016 en Wayback Machine.
* *Online List of Lights* en inglés e alemán.

|  |  |
| --- | --- |
| Control de autoridades | 
* Wd: Q33515564
* ARLHS: SPA011

 |
**Antonio Fernández Carnicero**, nado en Baños de Molgas o 7 de xullo de 1904 e finado en México en 1997, foi un médico e político galego.

Traxectoria
-----------

Fillo de Antonio Fernández Ramos, médico de Baños de Molgas e Carmen Carnicero. Estudou Medicina na Universidade de Santiago de Compostela, rematando en 1925. Neses anos iniciou a súa militancia no Partido Comunista. Casou coa mestra María Bouzas Pérez en 1926. Exerceu como médico en Baños de Molgas e en 1928 solicitou colexiarse en Ourense. Trasladouse á capital para ser médico xeral e en 1930 firmou contrato como médico da compañía ferroviaria Vías y Construcciones. Tiña a súa consulta enfronte da Estación de Ourense e os luns consultaba gratis ás familias pobres. Activo militante do Partido Comunista participou na edición de *El Soviet* xunto con Luís Soto e Juan Nóvoa. Co golpe de Estado do 18 de xullo de 1936 foi buscado polos falanxistas, a súa consulta e domicilio foron arrasados, pero conseguiu pasar a Portugal por Tourém e chegar a Chaves coa axuda de varios curas e familiares. En Chaves foi detido polas autoridades portuguesas pero grazas á axuda de amigos e pacientes ourensáns conseguiu eludir a súa repatriación e partir inmediatamente cara a Lisboa. Tras pasar por un campo de concentración en Francia exiliouse en México en xaneiro de 1937, onde se estableceu como médico. Conseguiu levar a México á súa muller e os dous fillos, que lograron salvarse da represión dos falanxistas.

En México e en compañía de Luís Soto, proseguiu o activismo político vinculado ao Grupo Gallego de la UGT en México (cuxo máximo representante era Luís Soto) e contribuíu a formar a Comisión Gallega de Ayuda a la Junta Suprema de Unión Nacional en 1944, sendo responsable de propaganda da mesma. Participou no financiamento do primeiro número de *Vieiros* e colaborou economicamente co Partido Comunista e coas iniciativas galeguistas en México. Regresou a España logo da morte de Franco, en agosto de 1978, coa súa esposa e acompañados do agregado cultural de Cuba en México.

Vida persoal
------------

Casou en 1926 con María Bouzas Pérez e foi pai de Antonio e Roberto Fernández Bouzas. O seu fillo máis vello, Antonio Fernández Bouzas, tamén médico, exerceu como investigador na Universidade Nacional Autónoma de México (UNAM). Un dos seus netos, Antonio Armonía, é un guionista do cine mexicano, e prepara un proxecto (*Mi padre*) centrado na historia da súa familia.

Véxase tamén
------------

### Bibliografía

* Simón Lorda, David (2010). "Os nomes do exilio (médico, republicano, galego)" (PDF). *Cadernos de Atención Primaria* **17**: 264–270. Consultado o 19 de febreiro de 2014.

### Ligazóns externas

* Crónica dun comunista de Ourense
* O galeno molgués fuxido a México
* Ficha no Departamento de Migración de México
Ceo condensado (1987). Münster, Alemaña
**Giovanni Anselmo**, nado en Borgofranco d'Ivrea o 5 de agosto de 1934 e finado o 18 de decembro de 2023, foi un escultor italiano e un os principais representantes da arte Povera, que consiste en achegarse á natureza da materia orgánica e inorgánica.

Traxectoria
-----------

O espazo tempo no que o espectador se introduce e participa ante a obra de Anselmo non é a metáfora da sensibilidade senón a existencia real desta sensibilidade e da súa produción. A obra de Giovanni a fin de explicar as mutacións da existencia e da historia fundaméntase nesa noción da realidade na que se sitúa o home e a súa inestabilidade no medio, nas mutacións, nas perturbacións dos materiais, da enerxía e das forzas contrarias como a gravidade. De modo que rompe co concepto de representación formal a través das mutacións temporais, que son metáfora do tempo imaxinado, pasado, presente e futuro. As obras de Anselmo xorden sempre dunha relación consigo mesmo, das súas experiencias persoais e individuais, suxerindo o modo no que el se sitúa na terra. Este artista utiliza os materiais de acordo coas súas características específicas. Así utilizou o ferro como metáfora temporal porque se oxida e desaparece, e tamén do azucre, a graxa, o pan, a auga ou a leituga. Mentres que a pedra, aparece polo seu peso, por ter a mesma orixe que o home, pola súa evolución, suxerindo así unha tensión tempo-espazo. En *Senza titolo* de 1968 composta por leituga, granito, serraduras e cobre; a leituga cando se deshidrata co paso do tempo diminúe o volume e co paso do tempo tenda a caer nas serraduras.

Obra (escolma)
--------------

* *Infinito* (1971)
* *Specchio* (1968)
* *Torsione* (1968)
* *L'Aurea della Pittura* (1996)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Giovanni Anselmo*** |

### Bibliografía

* Moure, G; Anselmo, G.; Cora, B.: *Giovanni Anselmo*. Polígrafa, 1995

### Ligazóns externas

* Fernández Campón, M.: *Sobre la espera. Un itinerario* *(en castelán)*.
* Giovanni Anselmo: Materia y monocromo Arquivado 06 de xuño de 2014 en Wayback Machine. *(en castelán)*.

|  |  |
| --- | --- |
| Control de autoridades | 
* Wd: Q637274
* WorldCat
* VIAF: 262615062
* BIBSYS: 90301971
* BNE: XX1160097
* BNF: 119430592
* CiNii: DA09185878
* DeutscheBio: 119213559
* FAST: 136125
* FNA: ID
* GND: 119213559
* ICCU: CFIV097137
* ISNI: 0000000081826621
* KulturNav: ID
* LCCN: n84120099
* Munzinger: 00000020606
* NLA: 35703986
* NTA: 068309872
* Pinakothek: giovanni-anselmo
* RKD: 202631
* SNAC: w6jm5jpg
* SUDOC: 027375366
* Tate: 12475
* Treccani: giovanni-anselmo
* ULAN: 500053922

 |
Para outras páxinas con títulos homónimos véxase: Angazo (aparello de pesca).
Anciño tradicional de madeira, incluídos os dentes
Anciño moderno para angazar follas
O **angazo** é unha ferramenta agrícola, tamén denominada **anciño**, **ancazo**, **enciño**, **engazo**, **rastrelo** e **rastra**.

Etimoloxía
----------

Non existen datos que testemuñen con exactitude a orixe das formas galegas máis estendidas para este instrumento. Os vocábulos galegos *angazo* e *engazo*, e mais as variantes correspondentes ás zonas de gheada e seseo, poden ter orixe nunha suposta forma latina non rexistrada *hamicaceus*, e que derivaría de *hamus* (co significado clásico de anzol ou gancho). *Anciño* e *enciño*, e mais as súas variantes con seseo, puideron derivarse dunha suposta forma latina non rexistrada *uncinus*, que sería derivada de *uncus* (co significado clásico de gancho). Finalmente, os termos *rastra* e *rastrelo* deberon ter orixe na forma do latín clásico *rastrum*, que se aplicaba a diversas ferramentas do traballo agrícola. Tamén pode vir de xermánico \*angon = 'espiña, pincho', aínda que a etimoloxía máis posible é a que se basea nun prerromano *\*ankatio* e *\*ankino* en relación ao asturiano *angazu* ou *angüezu* < \**ankotio*, irlandés antigo *écath* 'anzol' < *\*ankoto*, medio galés *anghad* < *\*ankoto*.

Descrición
----------

Orixinariamente elaborado integramente en madeira e que consiste nunha travesa mangada sobre a que se insertan varios dentes (8 ou 10) algo aguzados e que serve para rastrelar e amoreirar follas, herba, palla etc.

Os angazos e anciños modernos poden estar fabricados con outros materiais, como metais nos máis resistentes e para labores máis pesados, e con plásticos, cana, bambú etc, para traballos máis lixeiros, como os de xardinaría.

Historia
--------

A muller da esquerda do espectador está a manexar un angazo, ·Xuño", ilustración de 1412-1416, dos Irmáns Limbourg, no Les Très Riches Heures du Duc de Berry
Pode figurar tamén como motivo heráldico en escudos familiares.

Notas
-----

1. ↑  Ou en *hamica* como postula Harri Meier en *Notas críticas al DECH de Corominas / Pascual*. *Verba. Anuario Galego de Filoloxía*, anexo 24, 1984, pp 24-26
2. ↑  J. Almeida Costa e A. Sampaio e Melo, Dicionário da Língua Portuguesa. Porto. 1979, 5ª edic.
3. ↑  Porto Dapena, J.A. El gallego hablado en la comarca ferrolana. Verba, Anejo 9. Santiago 1977, páx. 67 infra.
4. ↑  Vladimir Orel, *A handbook of germanic etymology*
5. ↑  Obaya Valdés, Marcos 2017 "Averamientu al astúricu. Vocalización de les nasales del grau-cero indo-européu: \*mo > am / \*no > an, y delles propuestes etimolóxiques". Lletres asturianes Nº. 117, páxs. 63-80

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Angazo*** |

|  |  |
| --- | --- |
| Control de autoridades | 
* Wd: Q200822
* AAT: 300247430
* GEC: 0137021
* GiantBomb: 3055-1109

 |
**Givova** é unha marca italiana de roupa deportiva e expandida a outros segmentos téxtiles, fundada no 2008. Fornece como marca deportiva a equipos de baloncesto, béisbol, rugby, balonmán, fútbol, fútbol sala e voleibol

Historia
--------

Givova fundouse o 23 de maio de 2008 por Giovanni Acanfora, previamente o cofundador de Legea.

A compañía é o patrocinador de Chievo e Carpi, o equipo nacional de fútbol de Malta e no pasado traballou co equipo olímpico de Serbia nos Xogos Olímpicos de Londres 2012. Tamén é o provedor dalgunhas seleccións de fútbol, como Hungría, Luxemburgo, Bosnia e Hercegovina, Montenegro, Chipre e actualmente traballa coa selección de fútbol de Venezuela, Talleres de Córdoba, Newell's Old Boys e Club de Gimnasia y Esgrima La Plata.

Dende 2011, Givova asinou unha sociedade corporativa cos Scafati Basket, equipo da Serie A2 Oeste, denominándoo «Givova Scafati».

### Selección de Venezuela

O 25 de marzo de 2019, tras o partido amigábel que enfrontou ás seleccións de Venezuela e Cataluña, os xogadores da selección de Venezuela, Tomás Rincón e Salomón Rondón subiron ás súas redes sociais publicacións nas cales mostraban a súa desconformidade coa marca italiana pola súa falta de profesionalismo debido á pesima calidade e a hora de dar o equipamento deportivo poucos días antes do amigábel. Rincón, capitán da seleción venezolana mediante a súa conta de Instagramdixo:

> *Señores de @givova\_official fágolles chegar publicamente o meu descontento con vostedes como marca deportiva nesta data FIFA que acaba de terminar.*
> 
> 

 Debido aos seus vínculos de negocios coa FVF e o goberno venezolano, alegáronse terse visto afectados por un "bloqueo" ao país. Posteriormente o problema resolveuse porque o produto xa estaba dispoñible pero debido a problemas loxísticos da marca patrocinadora, non se proporcionou no tempo necesario para os amigábeis da selección venezolana en Data FIFA.

A marca viste a numerosos clubs deportivos en Italia, Europa e nalgúns países de Latinoamérica e a pesar do incidente coa Selección venezolana de fútbol aínda segue sendo o seu fornecedor oficial.

Notas
-----

1. ↑  Azienda Arquivado 10 de novembro de 2015 en Wayback Machine.. givova.it
2. ↑  Guerra Tribunale fratelli Acanfora contro altro re abbigliamento sportivo padri Legea - Givova Arquivado 10 de setembro de 2017 en Wayback Machine.. metropolisweb.it
3. ↑  Ferro y Givova firman contrato de indumentaria. marcadegol.com
4. ↑  Nueva indumentaria. ferrocarriloeste.org.ar
5. ↑  Il ChievoVerona rinnova con Givova fino al 2017 Arquivado 21 de febreiro de 2014 en Wayback Machine.. passionemaglie.it
6. ↑  Givova Scafati Basket. basketball.eurobasket.com
7. ↑  "Tomás Rincón ( tomasrincon8 )". 26 de marzo de 2019. Consultado o 26 de marzo de 2019.
8. ↑  SoyFútbol (26 de marzo de 2019). "Givova se disculpa por el papelón que hicieron con Venezuela y sus camisetas". Consultado o 23 de xuño de 2019.

|  |  |
| --- | --- |
|  | Wikimedia Commons ten máis contidos multimedia na categoría:  ***Givova Modificar a ligazón no Wikidata*** |
**Mario Blanco Fuentes**, nado en Cuntis o 18 de setembro de 1917 e finado na Estrada o 21 de outubro do 2000, foi un mestre, avogado e político galego.

Traxectoria
-----------

Sobriño de Roberto Blanco Torres. Estudou o Bacharelato na Estrada. En 1937 incorporouse ao Exército durante a Guerra civil. O rematar a guerra fíxose mestre e exerceu en Orazo e Baloira. Licenciouse en Dereito na Universidade de Santiago de Compostela en 1948 e desenvolveu a súa actividade profesional como avogado na Estrada. Foi nomeado alcalde da Estrada o 1 de agosto de 1959 e cesou o 27 de febreiro de 1971. Foi deputado provincial entre 1960 e 1964.

É pai de Roberto Blanco Valdés.

|  |  |  |
| --- | --- | --- |
| Predecesor:**Jesús Durán Martínez** |  **Alcalde da Estrada** 1959 - 1971 | Sucesor:**Jesús José Fernández-Novoa Rodríguez** |

Véxase tamén
------------

### Ligazóns externas

* Mario Blanco Fuentes (1917-2000) Unha fotobiografía
* Alcaldes estradenses
* "Falleció Mario Blanco Fuentes, ex-alcalde y referente cultural estradense" 23/10/2000. *La Voz de Galicia* *(en castelán)*.
**Just Fontaine**, nado en Marrakech (daquela pertencente ao Marrocos Francés) o 18 de agosto de 1933 e finado en Tolosa (Francia) o 1 de marzo de 2023, foi un futbolista francés.

Traxectoria
-----------

Ten a marca de máis goles anotados nun mesmo mundial, 13 goles no Mundial de Fútbol Suecia 1958. Na clasificación de máis goles en total figura no cuarto posto, detrás de Gerd Muller con 14, Ronaldo con 15 e Miroslav Klose con 16 goles.

Fontaine comeza a súa carreira no USM Casablanca, onde xoga entre 1950 e 1953. o Nice reclútao ese mesmo ano, onde xogará ata 1956 e anotará 44 goles. Rematará no Stade de Reims substituíndo a Raymond Kopa e con 121 goles en seis tempadas. En total, na liga francesa marcou 165 goles en 200 encontros, e gañou dúas veces o campionato, en 1958 e 1960.

Coa selección francesa, os seus números son aínda máis impresionantes. No seu debut o 17 de decembro de 1953 anota 3 goles contra Luxemburgo, rematando o encontro en 8-0. En total coa escuadra nacional marcou 30 goles en 21 partidos, entre eles os 13 do mundial de 1958. Segundo conta o propio Fontaine, neste torneo tirou dezasete veces a porta: trece goles, tres paradas dos porteiros e un remate fóra.

Fontaine xogou o seu derradeiro encontro en xullo de 1962, obrigado a retirarse por mor dunha lesión recorrente.

Foi elixido por Pelé coma un dos 125 mellores futbolistas vivos en marzo de 2004. Tamén foi escollido mellor xogador francés dos últimos 50 anos pola Federación Francesa de Fútbol en novembro de 2003.

Notas
-----

1. ↑

Véxase tamén
------------

### Ligazóns externas

* UEFA.com - Xogador de Ouro de Francia *(en inglés)*

|  |  |
| --- | --- |
| Control de autoridades | 
* Wd: Q192749
* WorldCat
* VIAF: 230024551
* BNF: 12606245f
* BRE: 4731662
* GND: 1168346363
* IMDb: nm1408519
* ISNI: 0000000374840224
* Munzinger: 01000005764
* SUDOC: 144143453
* TMDb: 2608211
* WikiTree: Fontaine-2360
* BDFutbol: 45576
* EUfootballInfo: 6129
* FIFA: 29875
* FootballDatabase: 16751
* L'Équipe: 12302
* NFT: 18812
* Thefinalball: 5729
* Transfermarkt: 151245
* UEFA: 35676

 |
**Gloria Cámara Rubio**, nada en Vigo o 2 de abril de 1945, é unha actriz galega.

Traxectoria
-----------

Estudou peritaxe mercantil, mais a súa actividade artística iniciouse diante das cámaras de Televisión Española, da man de Fernando García de la Vega no programa musical *Escala en hi-fi*, desde 1961. A popularidade alcanzada permitiulle intervir noutros espazos da cadea pública como *Teledomingo* (1963), *La tortuga perezosa* (1963) ou *Escuela de maridos* (1964), con Elvira Quintillá.

Dende mediados dos setenta, centrou a súa carreira na dobraxe. Pon voz aos personaxes femininos nas series de debuxos animados *D'Artacán y los tres mosqueperros* (1982) e *La vuelta al mundo de Willy Fog* (1984) nas versións en lingua castelá, así como as voces das actrices Cybill Shepherd e Jacqueline Bisset.

Notas
-----

1. ↑  Ficha na IMDb

Véxase tamén
------------

### Bibliografía

* *Dicionario biográfico de Galicia* **1**. Ir Indo Edicións. 2010-2011.

### Ligazóns externas

* Academia de voz Gloria CámaraArquivado 14 de abril de 2010 en Wayback Machine. *(en castelán)*

|  |  |
| --- | --- |
| Control de autoridades | 
* Wd: Q8964285
* WorldCat
* VIAF: 302283784
* BNE: XX1606342
* DeutscheBio: 1096365340
* GND: 1096365340
* IMDb: nm0194571
* SUDOC: 133419738
* TMDb: 1238521

 |
**José Sueiro López**, nado en Mesía cara a 1905, foi un labrego e político galego.

Traxectoria
-----------

Veciño de Céltigos. Logo do triunfo da Fronte Popular nas eleccións de febreiro de 1936 foi nomeado concelleiro de Frades en marzo, na comisión xestora presidida por Jesús Lodeiros Soto, e foi síndico da corporación. Co golpe de Estado do 18 de xullo de 1936 foi detido. Xulgado por rebelión na Coruña o 4 de setembro de 1937 xunto con Ramón Cabo Budiño, Jesús Sánchez Rodríguez, José Mirás, Antonio Sánchez Uzal, Manuel Pérez Tojo, José Pérez Cabo, José Díaz Vázquez, Antonio Sánchez Sánchez, Manuel Grobas Oliver, Antonio García Iglesias, Jesús Corral Ferrer, Manuel Mella Sánchez, José Vázquez Sánchez, Manuel Bermúdez Tizón, Constante Carro Bermúdez e José Bermúdez Fraga. Foi condenado a cadea perpetua.

Notas
-----

1. ↑  *La Voz de Galicia*, 17-3-1936, p. 6.
2. ↑  Concelleiros da corporacións republicanas
3. ↑  *El Ideal Gallego*, 5-9-1937, p. 4.

Véxase tamén
------------

### Ligazóns externas

* José Sueiro López na páxina web *Nomes e Voces*.
Habitualmente, as historias de ciencia ficción mesturan varios xéneros, tendo historias de terror, suspenso, aventuras, románticas e pseudohistóricas.

|   Ciencia ficción  |
| --- |
| Artigos* Historia
* Subxéneros
* Revistas
* Galardóns

Categorías* Escritores
* Filmes
* Series de TV

editar |

### Temas

* Futuros ou alternativas temporais (diacronías), centrándose habitualmente no desenvolvemento científico ou social.
* Posibles inventos ou descubrimentos científicos e técnicos.
* Contacto con extraterrestres (intelixentes ou non) e as súas consecuencias.
* Diferenciación do ser humano a partir da comparación con robots, extraterrestres e outros seres intelixentes (ou non).

### Elementos

* Exploración e colonización do espazo.
* Robots e intelixencias sintéticas.
* Vida extraterrestre.
* Viaxes no tempo.
* Clonación e manipulación xenética.
* Futuro apocalíptico ou distópico.
* Futuro utópico

### Estilos

* Space opera
* Ciencia ficción dura
* Distopías
* Ucronías
* Steampunk
* Cyberpunk
* Postcyberpunk

Achegas da ciencia ficción á ciencia
------------------------------------

De igual xeito que a ciencia ficción tomou moitos dos seus argumentos e elementos de ambientación de conceptos ou creacións da Ciencia, esta tomou en ocasións elementos da literatura de CF para convertelos en conceptos reais ou hipóteses de traballo de face ao futuro científico ou tecnolóxico.

Os casos máis coñecidos desta transferencia son os do termo robot empregado por primeira vez polo escritor checo Karel Capek na súa obra R.U.R. (Robots Universais de Rossum), o termo derivado robótica, creado nas novelas de robots de Isaac Asimov ou o ascensor espacial imaxinado independentemente por Arthur C. Clarke e Charles Sheffield.

Outros conceptos, aínda que creados por eminentes científicos, foron profusamente desenvolvidos pola ciencia ficción antes ata de ser tidos en conta pola ciencia. Son exemplos diso a utilización de antimateria, os buracos de verme ou a nanotecnoloxía.

Algúns conceptos tiveron unha notable influencia, a pesar non ser na actualidade máis que meras invencións da imaxinación. Por exemplo a psicohistoria influíu na forma de ver a socioloxía desde un punto de vista matemático.

Finalmente, algunhas invencións da ciencia ficción inspiraron algunha das liñas de investigación actual, como a comunicación instantánea (ansible, taquións).

### Terminoloxía

Dentro da ciencia ficción a terminoloxía, a xerga fanta-científica, palabras comúns para os lectores asiduos do xénero, pero non para os novos lectores, é pan de cada día.

Con todo, non están creadas como unha forma de linguaxe identificativo, senón que a maior parte das veces son ideas e conceptos interesantes que se converteron en dominio público, dentro do xénero e ata fose del, no mundo da ciencia.

Estes termos son moi usados dentro dos relatos e novelas de ciencia ficción. Como exemplo temos ao Hiperespazo, que é unha especie de «espazo alternativo» polo que se pode viaxar dun punto a outro; as Sociedades ou Mentes Colmea, que son intelixencias gestalt compostas pola mente de moitos seres e non só dun etcétera.
Áreas de Goberno Local de Australia
**Áreas de goberno local de Australia** (en inglés *Local government Area, LGA*), é un termo usado en Australia para referirse ao nivel máis baixo de goberno e administración dos diversos estados e territorios do país.

O termo é tamén sinónimo de "municipio". As autoridades do goberno local en todo o país teñen funcións e poderes similares, pero teñen diferentes designacións oficiais nos diferentes estados e, segundo sexan urbanas ou rurais. A maioría dos municipios urbanos en todos os estados son "cidades". 

Moitos en Australia Occidental son oficialmente "cidades", incluso dentro da área metropolitana de Perth. Moitas áreas rurais en Queensland, Nova Gales do Sur, Victoria e Australia Occidental son "condados", mentres que as zonas rurais en Australia do Sur teñen "consellos de distrito", e os de Tasmania usan oficialmente o título de "municipio".

É en gran parte por esta razón polo que o termo "área de goberno local", ou simplemente "AGL", vese favorecido polo termo "municipio", cuxo uso podería conducir facilmente a confusións. Nos últimos anos, os cambios nas estruturas do goberno local australiano deron lugar a novas designacións oficiais, mentres que outros termos caeron en desuso. 

A mediados da década de 1990, o goberno do estado de Victoria fusionou case todos os municipios, aboliron moitas cidades e condados, todas as cidades e todos menos un. Queenscliff, ao sur de Melbourne, é agora o único lugar en Australia que oficialmente é un distrito. Mentres tanto, moitas "cidades rurais" transformáronse en "áreas" maiormente rurais, onde a cidade central é o suficientemente grande, en termos de poboación, para ser considerada unha cidade. En moitos deses casos, esa cidade fora gobernada previamente por un consello da cidade agora desaparecido. A reestruturación do goberno local en Nova Gales do Sur e Queensland na década seguinte deu lugar ás designacións municipais de *rexión* e *área*.

Como vemos, os nomes xenéricos dos gobernos locais varían dun estado a outro, e os exemplos inclúen distrito, cidade, condado, rexión, cidade rural e aldea. Moitas áreas de goberno local de Nova Gales do Sur e algunhas de Australia Meridional non teñen un status legal, como condado, senón que son coñecidas simplemente como "Áreas" e os seus concellos simplemente como "Xuntas"; por exemplo, o Consello de Burwood en lugar de Burwood, Concello. Actualmente hai preto de 700 áreas de goberno local en Australia.

A Asociación de Goberno Local de Australia (*Australian Local Government Association, ALGA*) é a voz nacional do goberno local, que representa a 537 concelloa de todo o país. Na súa estrutura, é unha federación de asociacións de gobernos locais estatais e territoriais.

Véxase tamén
------------

### Ligazón extrna

* About ALGA *(en inglés)*.

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
**Robert Kovač**, nado en Berlín (Alemaña) o 6 de abril de 1974, é un exfutbolista croata. Xogaba de defensa central, sendo considerado como un dos mellores na súa posición na súa época.

Traxectoria
-----------

Fillo de pais bosníaco-croatas, Kovač iniciouse no Rapid Wedding. Tras pasar polo Hertha Zehlendorf (1994-95), fichou polo 1. FC Nürnberg (1995-96), club co que debutou na Fußball-Bundesliga. En 1996 marcha cara ao Bayer Leverkusen. Tras un excelente rendemento o Bayern Múnic faise cos seus servizos no ano 2001. Case dende o comezo farase cun posto no once titular do club bávaro, facendo unha gran contribución aos triunfos do Bayern tanto na liga coma na copa de Alemaña.

Dotado dun gran poderío físico a pesar da súa relativamente baixa estatura para a demarcación que ocupaba, tamén tiña unha magnífica colocación e unha boa técnica.

Selección
---------

Nado en Berlin, coma o seu irmán máis vello, Niko. Formaron parte dunha serie de xogadores da selección croata cun lugar de nacemento distinto ó país que representan.

Participou nos mundiais de Corea e o Xapón do 2002 e Alemaña no 2006. Tamén estivo nas Eurocopas do 2004 e 2008.

Tanto con Croacia coma co Bayer Leverkusen e Bayern Múnic foi compañeiro de equipo do seu irmán máis vello,Niko.

Véxase tamén
------------

### Ligazóns externas

* Datos en JadranSport.org (Inglés)
* Leverkusen(Inglés)

|  |  |
| --- | --- |
| Control de autoridades | 
* Wd: Q271882
* Munzinger: 01000005477
* EUfootballInfo: 11167
* FIFA: 179049
* FootballDatabase: 3125
* Fussballdaten: kovacrobert
* NFT: 1703
* Soccerway: 776
* Transfermarkt: 75
* UEFA: 40176
* Worldfootball: robert-kovac

 |
|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Sikong Tu** (chinés tradicional: 司空圖; chinés simplificado: 司空图; *pinyin*: *Sīkōng Tú*; Wade-Giles: *Ssu1-k'ung1 T'u2*), nome de cortesía **Biaosheng** 表聖, nado no 837 e finado no 908, foi un poeta e crítico literario chinés de finais da dinastía Tang.

Traxectoria
-----------

Sikong Tu naceu Yuxiang, na actual provincia de Shanxi. Na súa mocidade, Wang Ning recoñeceuno polas súas capacidades. Baixo a súa recomendación, o emperador Yizong concedeulle o grao de *jinshi* no 869. Como mostra de agradecemento, Sikong Tu abandonou máis tarde o seu posto de funcionario para vivir baixo o goberno de Wang Ning. No 878, foi nomeado rexistrador principal do templo de Guanglu, en Luoyang. Durante a súa estadía, impresionou a Lu Xie, quen chegaría a ser primeiro ministro. Posteriormente, Si Kongtu aceptou un alto cargo no Ministerio de Ritos, para despois ser ascendido ao rango de doutor.

Duranto o primeiro ano do reinado do emperador Xizong (880), Huang Chao entrou coas súas tropas na capital de Chang'an. Sikong Tu rexeitou o seu recrutramento e fuxiu a Fengxiang, onde se atopaba o emperador. Ao ano seguinte, o emperador trasladouse a Baoji, e o poeta regresou á súa cidade natal, recluíndose na montaña Zhongtiao. Rexeitou varias ofertas do monarca para servir como ministro, até que finalmente aceptou regresar como funcionario do primeiro ministro Liu Can.

No 907, Zhu Wen depuxo ao emperador Ai dos Tang, fundando a dinastía Houliang. Ao ano seguinte, Ai foi asasinado. Ao coñecer a noticia, Sikong Tu fixo folga de fame e faleceu. O poeta non tivo descendencia, mais si unha esposa, Yao Yi. Xa que logo, legou a súa herdanza ao seu sobriño.

Obra
----

A obra principal de Sikong Tu é o *Ershisi shipin* 二十四诗品 ("As vinte e catro categorías da poesía"), unha das principais poéticas chinesas. Porén, na actualidade existen dúbidas sobre a autoría do texto. O libro está composto por unha serie de poemas que aplican e ilustran as ideas do autor sobre a composición literaria.

O *Ershisi shipin* tivo unha grande influencia na teoría da literatura do poeta Wang Shizhen (1634-1711), da dinastía Qing.

Notas
-----

1. 1 2 3 4  "司空图". *百度百科*. Consultado o 2024-02-16.
2. 1 2  *Las veinticuatro categorías de la poesía* (en castelán). Trotta. 2021.
3. ↑  吳航斌 (2016-05-18). *司空圖二十四詩品解析* (en chinés). 致知學術出版. ISBN 978-986-5681-58-6.
4. ↑  www.fractal-technology.com. "王士禛". *故宫博物院*. Consultado o 2024-02-16.

Véxase tamén
------------

### Ligazóns externas

* Sikong Tu (La literatura traducida en España)

* Portal:China

|  |  |
| --- | --- |
| Control de autoridades | 
* Wd: Q6382372
* WorldCat
* VIAF: 114547074
* BNE: XX5227857
* BNF: 15550385s
* CBDB: 0092445
* CERL: cnp01394459
* FAST: 146943
* GND: 118923692
* IMSLP: ID
* ISNI: 0000000081828109
* LCCN: n84156930
* NDL: 00969488
* NTA: 071555919
* OL: OL1674306A
* SUDOC: 075061740

 |
Os **sulfatos** son os sales ou os ésteres do ácido sulfúrico. Conteñen como unidade común un átomo de xofre no centro dun tetraedro formado por catro átomos de osíxeno.

Os sulfatos inorgánicos
-----------------------

Os sulfatos inorgánicos son os sales do ácido sulfúrico. Na natureza encóntranse en forma de xeso (sulfato de calcio dihidratado; CaSO4·2H2O), barita (sulfato de bario; BaSO4) ou sulfato sódico (Na2SO4). Fórmanse pola oxidación dos sulfuros cando estes entran en contacto co osíxeno do aire.

### Síntese

A maioría dos sulfatos xenéranse a partir dunha base e máis do ácido sulfúrico ou por reacción do ácido sulfúrico co metal.

### Aplicacións

As aplicacións dos sulfatos adoitan variar enormemente segundo o metal ó que estean unidos. Así o sulfato sódico, por exemplo, utilízase na fabricación do vidro, como aditivo nos deterxentes etc.; a calcantita (sulfato de cobre) aproveitase na fabricación da viscosa segundo un determinado proceso.

O xeso e a barita utilízanse na construción e como aditivos na fabricación de papel e cartolina. O sulfato de bario tamén se utiliza na medicina para realizar radiografías de contraste.

### Analítica

Os sulfatos son parte esencial duns sales dobres como os alumes de fórmula xeral AB(SO4)2·12H2O, sendo A e B catións con carga +1 e +3 respectivamente. O máis coñecido é o alume sódico formado polo sodio e o aluminio.

Os sulfatos solubles precipitan en presenza do cloruro de bario (tamén os de solución ácida) en forma de sulfato de bario (BaSO4) como sólido branco. Se ó mesmo tempo hai permanganato presente, este pode ser incluído no precipitado dándolle unha cor lixeiramente rosácea.

Co sodio metálico é reducido ó sulfuro (reacción moi violenta) e pode ser determinado como tal.

Os sulfatos orgánicos
---------------------

Os sulfatos orgánicos son os ésteres do ácido sulfúrico con fórmula xeral R–O–SO2–O–R'. Pódense formar directamente do alcol correspondente e do ácido sulfúrico ou do trióxido de xofre ou a partir do alcol e o cloruro de sulfurilo (Cl2SO2) en presenza dunha base.

Trátase con moita probabilidade de substancias canceríxenas.

O sulfato orgánico máis coñecido é o sulfato de dimetilo (H3CO)2SO2 que se utiliza nalgunhas reaccións de metilación.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sulfato Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q172290
* BNCF: 22578
* EBID: ID
* JSTOR: sulfates
* MAG: 2778343803
* NKC: ph126270

 |

|  |  |
| --- | --- |
| Identificadores | 
* CAS: 14808-79-8
* ChEBI: 16189
* ChemSpider: 1085
* DrugBank: 14546
* DTXSID: DTXSID3042425
* ECHA: 100.108.048
* HMDB: HMDB0001448
* IEDB: 863277
* NDF-RT: N0000022458
* PubChem: 1117
* RxNorm: 1426598
* UMLS: C3536965
* UNII: 7IS9N8KPMG

 |
**Ander Murillo García**, nado en Donostia o 22 de xullo de 1983, é un futbolista vasco. Xoga de defensa e o seu equipo en 2010 é o Celta de Vigo da Segunda División de España.

É fillo de Luciano Murillo e sobriño de Eliseo Murillo, xogadores profesionais de fútbol da década de 1970, que xogaron na Real Sociedad.

Traxectoria
-----------

Formouse na canteira do Antiguoko club, desde onde pasou ao Athletic. xogou nas súas categorías inferiores ata 2001, ano no que pasa a formar parte do primeiro equipo.

Debutou en Primeira división o 24 de novembro de 2001 aos 18 anos de idade, no partido FC Barcelona 1:2 Athletic Club. Na súa primeira tempada xogou 11 partidos de liga. No Athletic xogou 7 tempadas consecutivas en primeira división, varias delas de titular, incluíndo partidos da Copa da UEFA (2004/05) e dúas semifinais da Copa do Rei (2002 e 2005). Coa chegada do adestrador Joaquín Caparrós ao equipo en 2007, a defensa do club bilbaíno fortaleceuse e a competencia fíxose maior, a irrupción de xogadores como Aitor Ocio ou Fernando Amorebieta desbancaron a Murillo, que perdeu peso no equipo e pasou a un segundo plano, ata desapareceu das convocatorias. As tempadas 2007/08 e 2008/09 foron a confirmación de que Murillo xa non contaba para o club branquivermello, por iso para a tempada 2009/10 foi cedido á Unión Deportiva Salamanca de Segunda división (equipo no que o seu pai terminou a súa carreira como xogador), para que puidese ter algúns minutos e non quedase estancado. Na UD Salamanca realizou unha boa actuación, sendo titular indiscutible e chegando a xogar 37 partidos de liga. Isto non cambiou as cousas no seu regreso a Bilbao, xa que antes de comezar a pretemporada 2010/11 comunicóuselle ao xogador que non se contaba con el e que se buscase equipo. En agosto de 2010 Ander Murillo pechou a súa fichaxe co Celta de Vigo, o cal será o seu equipo para as próximas tempadas.

### Selección nacional

Nunca foi internacional coa selección absoluta, aínda que si coa sub-17, sub-19, sub-20 e sub-21.

Clubs
-----

### Xuvenil

| Club | País | Ano |
| --- | --- | --- |
| Antiguoko | España | 1998-1999 |
| Athletic Club | España | 1999-2001 |

### Profesional

| Club | País | Ano | PX | Goles |
| --- | --- | --- | --- | --- |
| Bilbao Athletic | España | 2001-2002 | 14 | 0 |
| Athletic Club | España | 2002-2009 | 132 | 1 |
| UD Salamanca | España | 2009-2010 | 37 | 0 |
| Celta de Vigo | España | 2010- | - | - |

Palmarés
--------

### Copas internacionais

| Título | Club | Ano |
| --- | --- | --- |
| Eurocopa Sub19 | Selección española sub-19 | 2002 |

(\*) Incluíndo a Selección

Notas
-----

1. ↑  El Correo, ed. (19 de agosto de 2010). "Ander Murillo ficha polo Celta". Consultado o 19 de agosto de 2010.

Ligazóns externas
-----------------

* Ficha de Ander Murillo en Athletic Club Net
* Murillo en www.lfp.es

|  |  |
| --- | --- |
| Control de autoridades | 
* Wd: Q490540
* BDFutbol: 140
* FootballDatabase: 2578
* Soccerway: 3161
* Transfermarkt: 7624
* Worldfootball: ander-murillo

 |
**Ahmed Hossam Hussein Abdelhamid**, nado no Cairo o 23 de febreiro de 1983, é un futbolista exipcio, máis coñecido como **Mido**, que xoga na demarcación de dianteiro.

Traxectoria
-----------

Dianteiro de gran técnica, potencia física e facilidade goleadora formouse nas categorías inferiores do Zamalek, chegando ao primeiro equipo na tempada 1999-00. Pronto ficharía polo KAA Gent Belga, de onde pasaría ao Ajax Amsterdam no ano 2001. Tras unha boa tempada en Holanda, Mido comezaría a ter problemas co adestrador do equipo Ronald Koeman polo que ao final da tempada 2002-03 decidiu cedelo ao Celta de Vigo, que buscaba asegurar a clasificación para disputar a Liga de Campións.

A chegada do dianteiro exipcio a Vigo supuxo unha gran mellora defensiva para o equipo, o xogador adaptouse de forma extraordinariamente rápida ao xogo celeste necesitando so vinte minutos do seu partido de debut para marcar un gran gol ao Athletic de Bilbao. Mido só xogou no Celta oito encontros, marcando catro goles. Ademais do do seu debut marcaría dous ante o Osasuna e outro ante a Real Sociedad na última xornada, gol que supuxo a clasificación do Celta de Vigo para xogar a Liga de Campións por primeira vez na súa historia. A elevada opción de compra do xogador propiedade do Ajax, de 10 millóns de euros, fixo que o Celta non a fixese efectiva e deixase escapar o xogador que a clasificou para a Copa de Europa. Pero máis que os cartos pesou a traxectoria de xogador problemático que arrastraba o mozo exipcio.

Finalmente sería o Olympique de Marsella o que ficharía a Mido como estrela do equipo, porén o xogador exipcio non tería sorte ao contar coa competencia do dianteiro marfilés Drogba que despuntaría ese mesmo ano. Esa tempada marcaría 7 goles en 23 encontros polo que ao rematar ficharía polo AS Roma, pero alí tampouco tería fortuna, ao pedirlle ao xove dianteiro que suplira a toda unha lenda como Gabriel Batistuta e marchou no mercado de inverno tras non marcar ningún gol con destino ao Tottenham Hotspur en calidade de cedido.

No club inglés militou outras dúas tempadas, facendo un moi bo primeiro ano onde marcou 11 goles e un segundo onde só disputou 12 encontros marcando un gol.

No ano 2007 estivo a piques de volver fichar polo Celta pero non se materializou, fichando por seis millóns de libras polo Middlesbrough FC. Tras varios anos de cesións sen fortuna en Wigan, Zamalek, West Ham United e Ajax regresou ao Zamalek exipcio.

Foi 51 veces internacional coa selección nacional absoluta de Exipto, marcando 19 goles e proclamándose campión de África no ano 2006.

|  |  |
| --- | --- |
| Control de autoridades | 
* Wd: Q294387
* WorldCat
* VIAF: 312904494
* BDFutbol: 30
* FIFA: 183023
* FootballDatabase: 888
* NFT: 2067
* SoccerBase: 26761
* Soccerway: 4464
* Thefinalball: 2930
* Transfermarkt: 4329
* Worldfootball: mido

 |
**Francisco Llanos Mas**, nado en Valencia e finado en Vigo o 28 de xuño de 1928, foi un fotógrafo galego.

Traxectoria
-----------

Pintor e escenógrafo. Deu o salto á fotografía. Estableceuse en Vigo cara a 1880, onde abriu un establecemento de "fotografía artística y gran taller de ampliaciones". Colaborou coas súas fotografías en revistas. En 1911 presentou o Pabellón Infantil Guiñol que despois ofreceu películas e espectáclos líricos.

== Vida persoal

Casou con Josefina Trápaga Ortize e foi pai de Francisco Miguel Llanos Trápaga e avó de Ángel Llanos González.

Notas
-----

Véxase tamén
------------

### Bibliografía

* González Martín, Xerardo; *Ángel Llanos, fotógrafo*1, Editorial Galaxia, 2010, ISBN 978-84-9865-320-5.

* Martín, Gerardo (2017). *Diccionario de vigueses (1875-1945). Retazos de historia local a través de la vida de más de 1700 personajes*. Pontevedra: Deputación Provincial. pp. 527–528. ISBN 978-84-8457-448-4.

### Ligazóns externas

* Foto Llanos
Yeardley Smith en 2007.
**Yeardley Smith**, nada en París o 3 de xullo de 1964, é unha actriz estadounidense.

Traxectoria
-----------

Filla de pais estadounidenses, mudou a súa residencia en 1966. Estudou teatro e converteuse nunha actriz profesional en 1982. En 1984 residía en Nova York e actuaba na produción de Broadway *The Real Thing*. O seu primeiro filme foi *Heaven Help Us* (1985), seguido de *The Legend of Billie Jean* (1985) e *Maximum Overdrive* (1986). Trasladouse aos Ánxeles realizando un papel recorrente na serie *Brothers* (1986-1989). En 1987 presentouse a un casting para unha serie de curtas sobre unha familia disfuncional en *The Tracey Ullman Show*, pensando no papel de Bart Simpson, pero o director de casting pensou que a súa voz se adaptaba mellor ao personaxe de Lisa Simpson, deulle voz durante tres tempadas en *The Tracey Ullman Show*, e a partir de 1989 na serie *The Simpsons*, polo seu traballo recibiu un Emmy.

Asemade de *The Simpsons*, Smith actuou na comedia de situación *Herman's Head* (1991-1994) facendo o personaxe de Louise, e tivo papeis recorrentes como Marlene en *Dharma & Greg*, e Penny en dous episodios de *Dead Like Me*. Pero tamén seguiu a actuar en filmes, como *Just Write* (1997) ou *As Good as It Gets* (1997). No ano 2004 interpretou o monólogo *More* no Union Square Theatre de Nova York.

|  |  |
| --- | --- |
| Control de autoridades | 
* Wd: Q228891
* WorldCat
* VIAF: 297185599
* Allmovie: p66604
* AlloCiné: 139104
* DeutscheBio: 1061829073
* Discogs: 513409
* Filmportal: ID
* GiantBomb: 3040-30364
* GND: 1061829073
* IBDB: 70862
* IMDb: nm0810379
* ISNI: 0000000040894724
* LCCN: no99013925
* MusicBrainz: ID
* NKC: pna2013749477
* NNDB: 000092727
* Synchronkartei: 7911
* TMDb: 5586
* TVcom: yeardley-smith

 |
**Ángeles Liboreiro Ramos**, nada o 8 de novembro de 1956 en Vigo, é unha xogadora de baloncesto galega retirada.

Traxectoria
-----------

Foi 15 veces internacional júnior e unha vez campioa de España júnior. Gañou tres títulos da Copa da Raíña (1980, 1981 e 1983) e tres ligas (76-77, 78-79 e 81-82) co Real Club Celta de Vigo. Foi 51 veces internacional absoluta.

Co equipo da selección feminina de baloncesto de España xogou tres edicións do Campionato Europeo de Baloncesto Feminino, en 1974, 1976 e 1978.Nestos momentos é entrenadora do equipo 
compañía de María de vigo de masculino e femenino

Notas
-----

1. ↑   (ed.). "Ángeles Liboreiro". Consultado o 8 de febreiro de 2020.

Véxase tamén
------------

### Bibliografía

* *Dicionario biográfico de Galicia*. Ir Indo Edicións. 2010-2011.

### Ligazóns externas

* Perfil de Ángeles Liboreiro na páxina da Federación Internacional de Baloncesto *(en inglés)*
* Perfil de Ángeles Liboreiro na páxina da Selección Feminina Absoluta *(en castelán)*

|  |  |
| --- | --- |
| Control de autoridades | 
* Wd: Q64580057
* FIBA: 763

 |